**ZMLUVA O DIELO**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len„ Obchodný zákonník“)

(ďalej len „Zmluva“)

medzi týmito zmluvnými stranami:

**Objednávateľ: Národné poľnohospodárske a potravinárske centrum**

Sídlo : Hlohovecká 2, 951 41 Lužianky

IČO: 42337402

zastúpený: Ing. Martin Polovka, PhD. - generálny riaditeľ

DIČ: 2023975107

IČ DPH: SK2023975107

Bankové spojenie: Štátna pokladnica

Číslo účtu: SK81 8180 0000 0070 0049 8226

Právna forma: štátna príspevková organizácia zriadená rozhodnutím MPRV SR

(ďalej len „**Objednávateľ**“)

a

**Zhotoviteľ:**

Sídlo:

IČO:

Zastúpený:

DIČ:

IČ DPH:

Bankové spojenie:

Číslo účtu:

Registrácia:

(ďalej len „**Zhotoviteľ**“)

(Objednávateľ a Zhotoviteľ ďalej spoločne len „zmluvné strany“ alebo jednotlivo „zmluvná strana“)

**Preambula**

1. Podkladom pre uzavretie tejto zmluvy je ponuka zhotoviteľa, ktorú predložil ako úspešný uchádzač v procese verejného obstarávania zadávania zákazky s nízkou hodnotou v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v platnom znení (ďalej len „zákon o verejnom obstarávaní“).

**Článok I**

**Predmet zmluvy**

1. Zhotoviteľ sa zaväzuje vykonať pre Objednávateľa za podmienok stanovených v tejto zmluve dielo: „**Dodávka a montáž vyhrievacích telies – dielňa Borovce”** (ďalej len „Dielo“).
2. Predmetom plnenia je demontáž 3 zastaraných kotlov a následná montáž a inštalácia 2 nových kondenzačných kotlov v dielni pracoviska NPPC – Výskumný ústav rastlinnej výroby – Experimentálne pracovisko Borovce, na základe zápisu v revíznych správach uvedených v Prílohe č. 1 a rozsahu Špecifikácie prác uvedených v Prílohe č. 2 tejto zmluvy.
3. Zhotoviteľ sa zaväzuje vykonať pre objednávateľa Dielo v rozsahu uvedenom v bode 2 tohto článku, podľa podmienok dohodnutých v tejto zmluve, v požadovaných kvalitatívnych podmienkach a v zmysle platných STN i v súlade s požiadavkami objednávateľa a riadne a včas zhotovené Dielo odovzdať objednávateľovi.
4. Zhotoviteľ sa zaväzuje vykonať Dielo vo vlastnom mene a na vlastnú zodpovednosť.
5. Objednávateľ sa zaväzuje Dielo zhotovené v súlade s touto zmluvou prevziať a zaplatiť zaň dohodnutú cenu podľa platobných podmienok dohodnutých v tejto zmluve.
6. Zhotoviteľ potvrdzuje, že sa v plnom rozsahu zoznámil s rozsahom a povahou Diela, že sú mu známe technické a kvalitatívne podmienky k realizácii diela a disponuje s takými kapacitami a odbornými znalosťami, ktoré sú k zhotoveniu diela potrebné.

**Článok II**

**Miesto realizácie Diela**

Miestom realizácie diela je objekt dielne s.č. 363naadrese: NPPC – Výskumný ústav rastlinnej výroby - Experimentálne pracovisko Borovce, 922 09 Borovce 60.

**Článok III**

**Termín vykonania Diela**

1. Zhotoviteľ a objednávateľ sa dohodli na termíne vykonania Diela do 30 dní odo dňa účinnosti zmluvy.
2. Takto dohodnutý termín uvedený v bode 1 je termín najneskoršie prípustný. Akékoľvek zmeny sú možné len v prípadoch:
3. vyššej moci (neočakávané prírodné a iné javy),
4. vydania príkazov a zákazov vládnych alebo miestnych správnych orgánov, ak neboli vyvolané situáciou u zhotoviteľa.
5. Objednávateľ sa zaväzuje prevziať dokončené Dielo na základe preberacieho protokolu, potvrdeného určenými zástupcami zmluvných strán.

**Článok IV**

**Cena a platobné podmienky**

1. Cena za vykonanie Diela je stanovená dohodou zmluvných strán podľa § 3 zákona č. 18/1996 Z. z. o cenách v znení neskorších predpisov, v súlade s priloženou Špecifikáciou prác a kalkuláciou nákladov, ktorá tvorí neoddeliteľnú súčasť tejto zmluvy ako jej Príloha č. 2.
2. Cena za zhotovenie Diela je dohodnutá vo výške:
* ..............eur bez DPH (slovom .......... eur)
* DPH .......... %, t.j. ..................eur
* ................eur vrátane DPH (slovom ...............eur)

Predmet plnenia bude financovaný bezhotovostným platobným stykom z vlastných prostriedkov objednávateľa a z prostriedkov štátneho rozpočtu. Objednávateľ neposkytuje na úhradu ceny Diela preddavok.

1. Cena diela zaokrúhlená na dve desatinné miesta je stanovená na základe Špecifikácie s cenovou kalkuláciou. Všetky dočasné zariadenia, ako sú napr. dodávka médií, nástroje, dočasné stavebné materiály, palivá a všetky ostatné zariadenia nevyhnutné na správne vykonanie prác, musia byť dodané, nainštalované a správne, a bezpečne prevádzkované zhotoviteľom ako súčasť prác. Náklady na ne sú zahrnuté v ocenených položkách.
2. Cena za Dielo je konečná a zahŕňa odplatu za splnenie všetkých zmluvných záväzkov zhotoviteľa vyplývajúcich zo zmluvy, ako aj náhradu akýchkoľvek nákladov alebo výdavkov (vrátane nákladov alebo výdavkov na revízie, skúšky, kontroly a merania, poplatkov za energie, vodu, telefón a odstraňovanie alebo prepravu odpadov) zhotoviteľa vynaložených na riadne vykonanie a odovzdanie diela objednávateľovi, spĺňajúceho stanovený účel v rozsahu podľa zmluvy a podkladov VO. Zmluvné strany sa dohodli, že cena za vykonanie diela podľa predmetu zmluvy zahŕňa okrem iného aj náklady na vypratanie montážnych priestorov za účelom plnenia predmetu zmluvy.
3. Zhotoviteľ a Objednávateľ sa dohodli, že cena diela bude uhradená po úplnom prevzatí Diela na základe Preberacieho protokolu o odovzdaní a prevzatí diela bez závad v zmysle tohto článku zmluvy.
4. Právo na zaplatenie zmluvnej ceny vzniká Zhotoviteľovi riadnym zhotovením a odovzdaním diela Objednávateľovi. Dňom vzniku daňovej povinnosti je deň prevzatia diela formou písomného Preberacieho protokolu o odovzdaní a prevzatí Diela.
5. Zhotoviteľ vystaví a doručí Objednávateľovi faktúru s náležitosťami a v lehote v súlade s platnými právnymi predpismi. Lehota splatnosti faktúry je 14 dní odo dňa jej doručenia Objednávateľovi.
6. Nedeliteľnou súčasťou faktúry bude súpis vykonaných prác v takom rozsahu, ako je špecifikovaná cena diela a Preberací protokol o odovzdaní a prevzatí diela podpísaný zástupcom Zhotoviteľa a zástupcom Objednávateľa.
7. Zhotoviteľom predložená faktúra k úhrade musí obsahovať náležitosti podľa § 71 ods. 2 zákona č. 222/2004 Z. z. o dani z pridanej hodnoty. V prípade, že faktúra nebude obsahovať dohodnuté náležitosti uvedené v tejto zmluve, Objednávateľ je oprávnený vrátiť faktúru pred uplynutím lehoty jej splatnosti zhotoviteľovi na doplnenie bez povinnosti zaplatenia. Objednávateľ musí uviesť dôvod vrátenia. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
8. Zhotoviteľ nie je oprávnený bez predchádzajúceho súhlasu Objednávateľa previesť svoje pohľadávky vzniknuté na základe Zmluvy a/alebo z nej vyplývajúce na inú osobu. Toto ustanovenie je dohodou zmluvných strán v zmysle § 525 ods. 2 zákona č. 40/1964 Zb. Občiansky zákonník v znení neskorších predpisov.

**Článok V**

**Spôsob a podmienky vykonania Diela**

1. Zhotoviteľ sa zaväzuje vykonať Dielo riadne a včas v súlade s podmienkami dohodnutými v zmluve a pokynmi Objednávateľa.
2. Zhotoviteľ bude zhotovovať Dielo s použitím vlastného materiálu alebo zabezpečí materiál na vlastné náklady pokiaľ nie je výlučne dohodnuté inak v tejto Zmluve.
3. Práce musia byť dokončené v rámci dohodnutého Termínu vykonania diela uvedeného v čl. III zmluvy. Zhotoviteľ je povinný použiť pri zhotovení diela materiál a výrobky I. triedy kvality s predpísanou dobou záruky, skúškami a atestmi.
4. Zhotoviteľ sa zaväzuje vykonať Dielo vo vlastnom mene, na vlastnú zodpovednosť a náklady. Zhotoviteľ prehlasuje a zaručuje, že Dielo bude spĺňať všetky podmienky stanovené príslušnými právnymi predpismi, technickými štandardmi, stavebnými predpismi a predpismi v oblasti ochrany životného prostredia vrátane predpisov na ochranu bezpečnosti a zdravia a iných príslušných právnych predpisov, bez ohľadu či príslušné práce boli vykonané Zhotoviteľom alebo jeho subdodávateľom. Zhotoviteľ je plne a výlučne zodpovedný za dodržiavanie BOZP jeho zamestnancami ako i nárokov jeho zamestnancov súvisiacich s BOZP.
5. Zhotoviteľ nesie plnú zodpovednosť za adekvátnosť, stabilitu a bezpečnosť Diela po všetkých jeho stránkach.
6. V súvislosti s miestom plnenia zmluvy je Zhotoviteľ povinný zabezpečiť najmä, avšak nie výlučne:
7. skladovanie montážnych a stavebných výrobkov,
8. odvoz a likvidáciu odpadu,
9. poriadok a čistotu v montážnych priestoroch, v okolí a na užívaných inžinierskych sieťach,
10. bezpečnosť a ochranu zdravia všetkých osôb nachádzajúcich sa na mieste plnenia a požiarnu ochranu priestorov a Diela, poučenie osôb nachádzajúcich sa v montážnych priestoroch o bezpečnosti a ochrane zdravia a požiarnej ochrane,
11. vykonanie opatrení potrebných na ochranu životného prostredia v mieste plnenia i mimo neho,
12. predchádzanie škodám na majetku tretích osôb.
13. Objednávateľ je oprávnený kedykoľvek vykonať kontrolu vykonávania Diela. Ak Objednávateľ zistí, že Zhotoviteľ vykonáva Dielo v rozpore s jeho povinnosťami, Objednávateľ je oprávnený žiadať, aby Zhotoviteľ odstránil vady spôsobené vadným výkonom a Dielo vykonával náležite. Ak Zhotoviteľ nezabezpečí nápravu v primeranej lehote stanovenej Objednávateľom, Objednávateľ je oprávnený od Zmluvy odstúpiť.
14. Zhotoviteľ je povinný bez zbytočného odkladu písomne upozorniť Objednávateľa na nevhodnú povahu pokynov daných mu Objednávateľom na vykonanie Diela, ak Zhotoviteľ mohol túto nevhodnosť zistiť pri vynaložení odbornej starostlivosti. Ak nevhodné pokyny prekážajú v riadnom vykonávaní Diela, je Zhotoviteľ povinný jeho vykonávanie v nevyhnutnom rozsahu prerušiť do doby zmeny pokynov Objednávateľa alebo písomného oznámenia, že Objednávateľ trvá na vykonávaní Diela s použitím daných pokynov. V prípade, ak Zhotoviteľ nesplnil vyššie uvedenú povinnosť, zodpovedá za vady Diela spôsobené použitím nevhodných pokynov daných mu Objednávateľom.
15. Zhotoviteľ je povinný udržiavať v montážnych priestoroch poriadok, čistotu a odstraňovať stavebný odpad, ktorý vznikol pri vykonávaní jeho prác. Zhotoviteľ je povinný nakladať s odpadom v súlade s príslušnými právnymi predpismi. Zhotoviteľ sa považuje z vlastníka odpadu, ktorý vznikol pri vykonávaní Diela.
16. Zhotoviteľ je povinný odstrániť z miesta plnenia všetky zariadenia a materiály použité Zhotoviteľom na účely splnenia Zmluvy a vrátiť priestory do pôvodného stavu do 10 dní odo dňa odovzdania Diela Objednávateľovi.
17. V prípade, ak Zhotoviteľ spôsobí na majetku Objednávateľa akékoľvek škody, je povinný uviesť montážne priestory do pôvodného stavu a/alebo odškodniť Objednávateľa za akékoľvek náklady spojené s uvedením priestorov do pôvodného stavu.
18. Zhotoviteľ je povinný vykonávať nevyhnutné opatrenia potrebné na ochranu životného prostredia (a to v montážnych priestoroch aj mimo nich) a eliminovať akúkoľvek možnú škodu na životnom prostredí a majetku, ktorá by mohla vzniknúť v dôsledku znečistenia, hluku a iných dôsledkov jeho činnosti.
19. Zhotoviteľ je v celom rozsahu zodpovedný za dodržiavanie predpisov v oblasti ochrany zdravia a bezpečnosti, najmä dodržiavanie zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov. Zhotoviteľ je povinný zabezpečiť, aby všetci jeho zamestnanci boli v tejto oblasti riadne vyškolení.
20. Zhotoviteľ musí bez meškania a písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu zmluvy.
21. Zhotoviteľ je povinný, v prípade zámeru prenechania výkonu časti Diela subdodávateľom, bezodkladne o tejto skutočnosti písomne informovať Objednávateľa a uviesť údaje o všetkých známych subdodávateľoch ako aj údaje o osobách oprávnených konať za subdodávateľa, najneskôr v čase uzavretia tejto zmluvy. Zhotoviteľ aj subdodávatelia musia zároveň spĺňať podmienky zákona č. 315/2016 Z.z. o registri partnerov verejného sektora a o zmene a doplnení niektorých zákonov a byť zapísaní v registri partnerov verejného sektora počas trvania tejto zmluvy, ak sa na nich vzťahuje povinnosť zápisu v danom registri. Zhotoviteľ môže pripustiť subdodávateľa k plneniu vymedzenej časti Diela až po schválení zámeru prenechania výkonu časti diela subdodávateľom alebo zmeny subdodávateľa Objednávateľom. Zhotoviteľ je zároveň povinný do piatich pracovných dní odo dňa uzatvorenia zmluvy s novým subdodávateľom predložiť Objednávateľovi aktualizované znenie zoznamu subdodávateľov.
22. Zhotoviteľ je povinný zabezpečiť spoluprácu svojich subdodávateľov pri príprave a vykonávaní opatrení na zaistenie bezpečnosti a zdravia pri práci, výkon koordinácie bezpečnosti a ochrany zdravia a dodržiavanie protipožiarnych predpisov.
23. Pokiaľ vzniknú škody v mieste vykonania Diela alebo na vykonaných prácach počas obdobia, v ktorom je Zhotoviteľ povinný sa o ne starať, musí Zhotoviteľ na vlastné náklady odstrániť takto vzniknuté škody.

**Článok VI**

**Odovzdanie Diela**

1. Zmluvné strany sa dohodli, že Dielo bude odovzdávané Objednávateľovi v zmysle Špecifikácie, na základe preberacieho protokolu, v ktorom bude opísaný rozsah a stav odovzdávaného Diela, zoznam vád a nedorobkov.
2. Dielo ako celok musí byť odovzdané po jeho dokončení prostredníctvom Preberacieho protokolu, v ktorom bude opísaný stav odovzdávaného diela a zoznam vád a nedorobkov.
3. Zmluvné strany sú povinné vyhotoviť preberací protokol, ktorý musí obsahovať:
4. identifikáciu Zmluvných strán,
5. identifikáciu Diela,
6. dátum a miesto odovzdania;
7. zoznam vád a nedorobkov, lehotu a spôsob ich odstránenia,
8. podpisy zástupcov Zmluvných strán,
9. Zhotoviteľ je povinný vyzvať Objednávateľa na prevzatie Diela aspoň 3 pracovné dni vopred.
10. Dielo sa považuje za zhotovené a odovzdané podpisom Preberacieho protokolu oboma Zmluvnými stranami potvrdzujúceho, že Dielo nemá vady.
11. Nebezpečenstvo vzniku škody na Diele alebo jeho zhotovenej časti znáša Zhotoviteľ. Nebezpečenstvo škody na Diele prechádza na Objednávateľa momentom odovzdania Diela ako celku Objednávateľovi na základe Preberacieho protokolu.
12. Zmluvné strany sa dohodli, že vlastnícke právo k Dielu alebo jeho zhotovenej časti má Objednávateľ, a to od momentu prevzatia Diela alebo jeho zhotovenej časti.
13. Vyhotovenie Preberacieho protokolu na prevzatie Diela Objednávateľom od Zhotoviteľa, neoslobodzuje Zhotoviteľa od akejkoľvek zodpovednosti, vrátane zodpovednosti za jeho vady a nedorobky, t.j.  neznamená to, že Dielo nemá žiadne vady, resp. bolo zhotovené riadne a včas, t.j. nemá vplyv na nároky Objednávateľa z vád Diela alebo povinnosti Objednávateľa zhotoviť Dielo riadne a včas podľa tejto Zmluvy.

**Článok VII**

**Zodpovednosť za vady a záručná doba**

1. Zhotoviteľ zodpovedá za to, že Dielo má v čase podpisu preberacieho protokolu vlastnosti dohodnuté v tejto Zmluve, bolo zhotovené v súlade s príslušnými právnymi predpismi, technickými normami a nemá akékoľvek vady.
2. Zhotoviteľ zodpovedá za vady, ktoré má dielo v čase jeho prevzatia objednávateľom, a to aj v prípade, ak sa taká vada stane zjavnou až po tomto čase, pokiaľ zhotoviteľ nepreukáže, že k vade došlo zavinením objednávateľa. Zhotoviteľ zodpovedá za vady diela vzniknuté po jeho prevzatí objednávateľom, ak sú spôsobené porušením povinností zhotoviteľa.
3. Zhotoviteľ poskytuje na Dielo záruku odo dňa jeho odovzdania objednávateľovi. Záručná doba na Dielo je 36 mesiacov, okrem zariadení, na ktoré určuje záručnú dobu výrobca, záručná doba na uvedené zariadenia nesmie byť kratšia ako 2 roky. Záručná doba začína plynúť odo dňa písomného prevzatia celého Diela alebo jeho časti Preberacím protokolom o odovzdaní a prevzatí diela.
4. Zhotoviteľ ďalej poskytuje objednávateľovi záruku, že dielo bude spôsobilé na použitie na účel, ktorému má slúžiť, a že si zachová vlastnosti určené v podkladoch pre vykonanie diela a ich záväzných zmenách, v príslušných právnych predpisoch a v technických normách, ktoré sa vzťahujú na dielo. Záruka sa rovnako vzťahuje na všetky vykonané práce a dodávky pri vykonávaní diela.
5. Záručná doba na celé Dielo sa bez ďalšieho predlžuje o dobu od vytknutia vady diela do jej úplného odstránenia, a to aj v prípade, ak sa vada týka iba časti diela, okrem prípadu ak ide o vadu, ktorá nebráni riadnemu užívaniu diela. V takom prípade sa o túto lehotu predlžuje záručná doba len tej časti diela, ktorej sa vytknutá vada týka.
6. Zhotoviteľ nezodpovedá za vady Diela spôsobené použitím výrobkov dodaných Objednávateľom alebo v dôsledku plnenia pokynov Objednávateľa, pokiaľ Zhotoviteľ na nevhodnosť výrobkov alebo pokynov Objednávateľa upozornil, Objednávateľ však napriek tomu trval na ich použití, resp. vykonaní. Zhotoviteľ však zodpovedá za vady Diela, ktoré vznikli v dôsledku použitia nevhodných výrobkov alebo nevhodných pokynov Objednávateľa, na ktorých nevhodnosť Zhotoviteľ Objednávateľa neupozornil.
7. Akékoľvek vady Diela, je Objednávateľ povinný reklamovať u Zhotoviteľa písomnou formou bezodkladne po ich zistení. Ak  objednávateľ požaduje odstránenie vád diela, je zároveň oprávnený určiť primeranú lehotu na ich odstránenie, s prihliadnutím na povahu vady a svoje oprávnené záujmy, ktorú je zhotoviteľ povinný dodržať; pri závažných vadách diela je zhotoviteľ povinný začať s ich odstraňovaním okamžite po doručení žiadosti objednávateľa.
8. Za skryté vady zodpovedá dodávateľ počas záručnej doby odo dňa odovzdania diela objednávateľovi. Skryté vady sú tie, ktoré objednávateľ nemohol zistiť pri odovzdaní a prevzatí diela a ktoré sa vyskytnú v záručnej lehote. Tieto vady je objednávateľ povinný reklamovať u dodávateľa bezodkladne po ich zistení podľa bodu 7 tohto článku zmluvy.
9. Pokiaľ Zhotoviteľ neodstráni vady podľa pokynov Objednávateľa v lehote určenej Objednávateľom, má Objednávateľ právo odstrániť vady sám alebo prostredníctvom tretej osoby, a to na náklady Zhotoviteľa.
10. Zmluvné strany sa dohodli, že v prípade vád Diela počas záručnej doby, Zhotoviteľ je povinný bezplatne odstrániť vadu bez zbytočného odkladu po oznámení Objednávateľom, a to opravou alebo výmenou vadnej časti Diela za novú. Termín na odstránenie vád si zmluvné strany dohodnú písomne formou zápisu, ktorý bude obsahovať popis vád a lehoty na odstránenie. V prípade, že dohoda nebude uzatvorená do troch dní od ich písomného oznámenia, určí primeraný termín na odstránenie reklamovaných vád Objednávateľ.
11. Ak ide o neodstrániteľnú vadu, je Objednávateľ oprávnený uplatňovať primeranú zľavu z ceny za dielo a ak v dôsledku zhotovenia vadného Diela bola táto zmluva porušená podstatným spôsobom, je Objednávateľ oprávnený odstúpiť od Zmluvy. Pre účely tohto bodu je porušenie Zmluvy podstatné, ak sú splnené podmienky uvedené v § 345 ods. 2 Obchodného zákonníka.
12. Všetky náklady v súvislosti s odstraňovaním vád Diela znáša Zhotoviteľ.
13. Nároky objednávateľa z vád diela a zo záruky sa spravujú ustanoveniami § 570 a nasl. Obchodného zákonníka.

**Článok VIII**

**Zmluvné pokuty a náhrada škody**

1. Zhotoviteľ je povinný zaplatiť Objednávateľovi zmluvnú pokutu za:
	1. omeškanie so zhotovením Diela alebo jeho časti vo výške 0,05 % z ceny Diela za každý aj začatý deň omeškania;
	2. omeškanie s odstránením vád Diela alebo jeho časti uvedenej v preberacom protokole, a to vo výške 0,05 % z ceny Diela za každý aj začatý deň omeškania.
2. Ak Zhotoviteľ neodstráni vady a nedorobky Diela do 15 dní od uplatnenia reklamácie, ak sa termín odstránenia vád a nedorobkov nedohodne písomne inak, je povinný bez vyzvania zaplatiť Objednávateľovi zmluvnú pokutu vo výške 100,- € za každú zistenú vadu alebo nedorobok. Objednávateľ má zároveň voči Zhotoviteľovi právo na náhradu škody presahujúcej zmluvnú pokutu. Nesplnenie záväzku Zhotoviteľa odstrániť vadu po dobu dlhšiu ako 30 dní po určenom termíne je považované za podstatné porušenie tejto zmluvy Zhotoviteľom.
3. V prípade porušenia ktorejkoľvek z povinností Zhotoviteľa podľa zmluvy je Zhotoviteľ povinný zaplatiť Objednávateľovi zmluvnú pokutu vo výške 100,- € za každé porušenie zmluvy, ak za dané porušenie zmluvy nie je v zmluve stanovená vyššia zmluvná pokuta.
4. Zmluvná pokuta podľa tohto článku Zmluvy je splatná do 5 dní odo dňa doručenia výzvy Objednávateľa Zhotoviteľovi. Zaplatenie zmluvnej pokuty podľa tohto článku Zmluvy nemá vplyv na splnenie povinností Zhotoviteľa podľa tejto Zmluvy vrátane povinností zabezpečených zmluvnou pokutou.
5. Nárok Objednávateľa na náhradu škody, ktorá bude Objednávateľovi spôsobená v súvislosti s porušením povinností Zhotoviteľa uvedených v tomto článku, a to vo výške prevyšujúcej zmluvnú pokutu, nie je zaplatením zmluvnej pokuty dotknutý.
6. V prípade omeškania Objednávateľa s úhradou zmluvnej ceny na základe predloženej faktúry má Zhotoviteľ právo na uplatnenie úroku z omeškania vo výške určenej podľa § 1 ods.1 Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka z príslušnej časti diela alebo z dlžnej čiastky bez DPH za každý aj začatý deň omeškania.

**Článok IX**

**Odstúpenie od zmluvy**

1. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 Obchodného zákonníka za podstatné porušenie zmluvy, môže oprávnená strana od zmluvy odstúpiť pokiaľ to oznámi písomne druhej zmluvnej strane bez zbytočného odkladu, najneskôr však do 10 dní potom, ako sa o jej porušení dozvedela.
2. Objednávateľ je oprávnený od Zmluvy odstúpiť aj v týchto prípadoch:
3. ak je Zhotoviteľ v omeškaní s zhotovením a odovzdaním Diela resp. jeho časti o viac ako 14 dní oproti dohodnutému Termínu plnenia a Zhotoviteľ nesplní svoj záväzok ani po poskytnutí dodatočne stanovenej lehoty na plnenie,
4. ak Zhotoviteľ bez predchádzajúceho súhlasu Objednávateľa preruší vykonávanie Diela o viac ako 14 dní,
5. ak Zhotoviteľ preukázateľne vykonáva práce chybne, v rozpore s podmienkami dohodnutými v zmluve, v technologických postupoch, v technických normách alebo v právnych predpisoch a aj napriek písomnej výzve Objednávateľa na odstránenie porušovania Zmluvy,
6. Zhotoviteľ vykonáva Dielo v rozpore s touto Zmluvou,
7. Zhotoviteľ stratil oprávnenie na výkon podnikateľskej činnosti nevyhnutnej na riadne a včasné zhotovenie diela v súlade s príslušnými právnymi predpismi,
8. ak sa ktorékoľvek vyhlásenie alebo ubezpečenie dodávateľa uvedené v tejto zmluve ukáže ako nepravdivé alebo nesprávne,
9. súlade s § 19 zákona o verejnom obstarávaní.
10. Okrem prípadov výslovne uvedených v Zmluve, Zhotoviteľ je oprávnený od Zmluvy odstúpiť v prípade podstatného porušenia povinností Objednávateľa, pričom za podstatné porušenie sa pre účely tejto Zmluvy rozumie:
11. ak je Objednávateľ v omeškaní s uhradením svojich peňažných povinností podľa tejto Zmluvy o viac ako 20 dní,
12. ak bol na Objednávateľa vyhlásený konkurz alebo povolená reštrukturalizácia,
13. ak je Objednávateľ v procese likvidácie alebo v inom obdobnom konaní.
14. Odstúpenie od Zmluvy musí byť urobené písomne a doručené druhej Zmluvnej strane. Odstúpenie je účinné odo dňa jeho doručenia príslušnej Zmluvnej strane. Zhotoviteľ má nárok na zaplatenie Ceny za časť Diela, ktorá bola zo strany Zhotoviteľa riadne vykonaná ku dňu ukončenia Zmluvy, t.j. odovzdaná riadne a včas bez vád; v opačnom prípade vo výške po odpočítaní nákladov na odstránenie vád a kompenzáciu škôd súvisiacu s porušením zmluvy a zmluvných pokút.
15. Odstúpením od zmluvy zanikajú všetky práva a povinnosti strán zo zmluvy okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy a poskytovaní záruky a zodpovednosti za vady diela, ktoré bolo do odstúpenia zrealizované.

**Článok X**

**Záverečné ustanovenia**

1. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej prvého zverejnenia podľa § 47a ods.1 Občianskeho zákonníka a § 5a zákona 211/2000 Z.z. o slobodnom prístupe k informáciám v Centrálnom registri zmlúv vedenom úradom vlády SR.
2. Práva a povinnosti zmluvných strán, ktoré nie sú upravené v tejto Zmluve riadia sa ustanoveniami Obchodného zákonníka a ustanoveniami ostatných všeobecne záväzných právnych predpisov platných na území SR.
3. Zmeny a doplnky tejto zmluvy je možné robiť len písomnými dodatkami uzatvorenými v súlade s § 18 zákona o verejnom obstarávaní.
4. Táto zmluva je vypracovaná v troch vyhotoveniach, dve vyhotovenia pre Objednávateľa, jedno vyhotovenie pre Zhotoviteľa.
5. Nedeliteľnou súčasťou zmluvy sú prílohy:

Príloha č. 1 – Revízne správy

Príloha č. 2 – Špecifikácia s cenovou kalkuláciou

1. Zmluvné strany vyhlasujú, že Zmluva nebola uzavretá v tiesni ani za nápadne nevýhodných podmienok a predstavuje prejav ich vôle, ktorý je urobený slobodne, vážne, určite a zrozumiteľne, a ktorý nie je urobený v omyle. Ďalej zmluvné strany vyhlasujú, že sú spôsobilé na uzatvorenie tejto zmluvy a jej plnenie je možné, sú oboznámené s jej obsahom a bez výhrad s ním súhlasia, na znak čoho k tejto Zmluve pripájajú svoje podpisy.

V Lužiankach, dňa ........................ V  \_\_\_\_\_\_\_\_\_\_\_\_\_\_\_\_\_ dňa:

Za Objednávateľa: Za Zhotoviteľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Martin Polovka, PhD.

generálny riaditeľ

Príloha č.1 – tvorí ju príloha č. 1 uvedenej výzvy na predkladanie ponúk

Príloha č. 2 – tvorí ju príloha č. 2 výzvy na predkladanie ponúk